nibzard/narodne-novine-full-text-markdown huggingface dataset:
## Uredba o određivanju granice pomorskog dobra na dijelu k.o. Turanj

### NN 153/1998 (26.11.1998.), Uredba o određivanju granice pomorskog dobra na dijelu k.o. Turanj

# VLADA REPUBLIKE HRVATSKE

Na temelju članka 50. stavka 6. Pomorskog zakonika ("Narodne novine",
br. 17/94, 74/94 i 43/96), Vlada Republike Hrvatske je na sjednici održanoj
19. studenoga 1998. godine, donijela

## **UREDBU**

### **O ODREĐIVANJU GRANICE POMORSKOG DOBRA NA DIJELU K.O. TURANJ**

Članak 1.

Ovom Uredbom određuje se granica pomorskog dobra na dijelu k.o. Turanj
na području Sv. Petar.

Članak 2.

Granica pomorskog dobra počinje na međi č.zem. 332 i č.zem. 331, u visini
sjevernog ruba izgrađenog spremišta, te nastavljajući u pravcu jugoistoka
prolazi podnožjem izgrađenog betonskog stepeništa na č.zem. 332, dolazi
do međe č.zem. 332 i č.zem. 333, prolazeći vrhom izgrađenog betonskog stepeništa,
nastavlja do međe č.zem. 334 i č.zem. 333, prolazeći vrhom izgrađenog betonskog
stepeništa. Granica dalje nastavlja do međe č.zem. 337 i č.zem. 334, prolazeći
vrhom izgrađenog betonskog stepeništa i završava na međi č.zem. 338 i č.zem.
337, na vrhu izgrađenog betonskog stepeništa, odnosno prolazi sljedećim
koordinatnim točkama:

                                    Y                      X

Točka 1.           5 530 862.48       4 872 407.76

Točka 2.           5 530 819.89       4 872 417.63

Točka 3.           5 530 812.19       4 872 425.75

Točka 4.           5 530 806.61       4 872 430.38

Točka 5.           5 530 798.88       4 872 435.05

Točka 6.           5 530 793.74       4 872 442.88

sve kako je nacrtano i označeno u grafičkom prilogu, na kopiji katastarskog
plana k.o. Turanj, broj plana 21, u mjerilu 1:1000.

Članak 3.

Grafički prilozi iz članka 2. ove Uredbe, sastavni su dio Uredbe i ne
objavljuju se u "Narodnim novinama".

Članak 4.

Na temelju ove Uredbe, nadležna tijela izvršit će potrebne radnje u
svezi evidencije pomorskog dobra.

Članak 5.

Ova Uredba stupa na snagu osmog dana od dana objave u "Narodnim novinama".

Klasa: 934-01/98-01/22
Urbroj: 5030116-98-1
Zagreb, 19. studenoga 1998.

Predsjednik
**mr. Zlatko Mateša,** v. r.

Uredba, NN 153/1998-1876
## Uredba o određivanju granice pomorskog dobra na dijelu k.o. Sali

### NN 153/1998 (26.11.1998.), Uredba o određivanju granice pomorskog dobra na dijelu k.o. Sali

# VLADA REPUBLIKE HRVATSKE

Na temelju članka 50. stavka 6. Pomorskog zakonika ("Narodne novine",
br. 17/94, 74/94 i 43/96), Vlada Republike Hrvatske je na sjednici održanoj
19. studenoga 1998. godine, donijela

## **UREDBU**

### **O ODREĐIVANJU GRANICE POMORSKOG DOBRA NA DIJELU k.o. SALI**

Članak 1.

Ovom Uredbom određuje se granica pomorskog dobra na dijelu k.o. Sali,
na području benzinske postaje u Zaglavu na Dugom Otoku.

Članak 2.

Granica pomorskog dobra iz članka 1. ove Uredbe započinje na koordinatnoj
točki 1. koja se nalazi na sjeveroistočnoj strani međe zem. čest. 5184.
Slijedeći rub asfaltiranog platoa nastavlja u smjeru zapada do koordinatne
točke 8.

Granica pomorskog dobra iz prethodnog stavka prolazi sljedećim koordinatnim
točkama:

                                    Y                          X

Točka M1          5 511 955.58        4 867 303.15

Točka 1.            5 511 950.90        4 867 297.67

Točka 2.            5 511 958.40        4 867 291.57

Točka 3.            5 511 958.39        4 867 287.16

Točka 4.            5 511 949.05        4 867 279.53

Točka 5.            5 511 947.03        4 867 277.72

Točka 6.            5 511 940.64        4 867 271.99

Točka 7.            5 511 935.12        4 867 270.25

Točka 8.            5 511 911.36        4 867 266.35

Točka M2         5 511 917.38        4 867 243.37

sve kako je nacrtano i označeno u grafičkom prilogu na kopiji katastarskog
plana k.o. Sali br. lista 103 u mjerilu 1:2904 i na snimci stvarnog stanja
k.o. Sali br. lista 103 u mjerilu 1:1000.

Članak 3.

Grafički prilozi iz članka 2. ove Uredbe, sastavni su dio Uredbe i ne
objavljuju se u "Narodnim novinama".

Članak 4.

Na temelju ove Uredbe, nadležna tijela izvršit će potrebne radnje u
svezi evidencije pomorskog dobra.

Članak 5.

Ova Uredba stupa na snagu osmog dana od dana objave u "Narodnim novinama".

Klasa: 934-01/98-01/22
Urbroj: 5030116-98-3
Zagreb, 19. studenoga 1998.

Predsjednik
**mr. Zlatko Mateša,** v. r.

Uredba, NN 153/1998-1877
## Odluka o izmjeni Odluke o imenovanju članova Hrvatskog povjerenstva za suradnju s Organizacijom Ujedinjenih naroda za prosvjetu, znanost i kulturu (Hrvatsko povjerenstvo za UNESCO)

### NN 153/1998 (26.11.1998.), Odluka o izmjeni Odluke o imenovanju članova Hrvatskog povjerenstva za suradnju s Organizacijom Ujedinjenih naroda za prosvjetu, znanost i kulturu (Hrvatsko povjerenstvo za UNESCO)

# VLADA REPUBLIKE HRVATSKE

Na temelju članka 30. stavka 2. Zakona o Vladi Republike Hrvatske ("Narodne
novine", broj 101/98), Vlada Republike Hrvatske je na sjednici održanoj
19. studenoga 1998. godine donijela

## **ODLUKU**

### **O IZMJENI ODLUKE O IMENOVANJU ČLANOVA HRVATSKOG POVJERENSTVA ZA SURADNJU S ORGANIZACIJOM UJEDINJENIH NARODA ZA PROSVJETU, ZNANOST I KULTURU (HRVATSKO POVJERENSTVO ZA UNESCO)**

I.

U Odluci o imenovanju članova Hrvatskog povjerenstva za suradnju s Organizacijom
Ujedinjenih naroda za prosvjetu, znanost i kulturu (Hrvatsko povjerenstvo
za UNESCO) ("Narodne novine", broj 118/98), točka II. mijenja se i glasi:

"Predsjednik Odbora za naobrazbu, znanost i kulturu Zastupničkog doma
Hrvatskoga državnoga sabora i veleposlanik Republike Hrvatske pri UNESCO-u
članovi su Hrvatskog povjerenstva za UNESCO po položaju."

II.

Ova Odluka stupa na snagu danom donošenja, a objavit će se u "Narodnim
novinama."

Klasa: 910-04/98-01/10
Urbroj: 5030104-98-5
Zagreb, 19. studenoga 1998.

Predsjednik
**mr. Zlatko Mateša,** v. r.

Odluka, NN 153/1998-1878
## Odluka o davanju suglasnosti na Statut Javne ustanove "Park prirode Lonjsko polje

### NN 153/1998 (26.11.1998.), Odluka o davanju suglasnosti na Statut Javne ustanove "Park prirode Lonjsko polje

# VLADA REPUBLIKE HRVATSKE

Na temelju članka 30. stavka 2. Zakona o Vladi Republike Hrvatske ("Narodne
novine", broj 101/98) i članka 21. stavka 2. Zakona o zaštiti prirode ("Narodne
novine", br. 30/94 i 72/94), Vlada Republike Hrvatske je na sjednici održanoj
19. studenoga 1998. godine donijela

## **ODLUKU**

### **O DAVANJU SUGLASNOSTI NA STATUT JAVNE USTANOVE "PARK PRIRODE LONJSKO POLJE"**

I.

Daje se suglasnost na Statut Javne ustanove "Park prirode Lonjsko polje",
koji je Upravno vijeće Javne ustanove "Park prirode Lonjsko polje" donijelo
na sjednici održanoj 22. listopada 1998. godine.

II.

Ova Odluka stupa na snagu danom donošenja, a objavit će se u "Narodnim
novinama".

Klasa: 351-01/98-02/04
Urbroj: 5030104-98-3
Zagreb, 19. studenoga 1998.

Predsjednik
**mr. Zlatko Mateša,** v. r.

Odluka, NN 153/1998-1879
## Izmjene i dopune Stručno-teorijskog i praktičnog dijela programa (naukovanje) za zanimanje tokar

### NN 153/1998 (26.11.1998.), Izmjene i dopune Stručno-teorijskog i praktičnog dijela programa (naukovanje) za zanimanje tokar

# MINISTARSTVO GOSPODARSTVA

Na temelju članka 39. stavka 3. Zakona o obrtu ("Narodne novine", br.
77/93, 90/96), ministar gospodarstva, uz prethodno pribavljeno mišljenje
Hrvatske obrtničke komore i uz suglasnost ministra prosvjete i športa donosi

## **IZMJENU I DOPUNU**

**STRUČNO-TEORIJSKOG I PRAKTIČNOG DIJELA PROGRAMA (NAUKOVANJE)
ZA ZANIMANJE TOKAR**

u dijelu:

VI. POMOĆNIČKI ISPIT, tako da sada glasi:

"VI. POMOĆNIČKI ISPIT

Ispit se sastoji iz praktičnog i teorijskog dijela.

Okvirni sadržaj iz praktičnog dijela ispita, kojim ispitanik dokazuje
stečena praktična znanja i vještine, utemeljen je na praktičnom dijelu
naukovanja i tehnološkim vježbama, može se definirati ovako:

- odrediti i podesiti strojne vrijednosti (režime rada), izabrati alate
u skladu s postupcima obrade, materijalima za obradu i reznom geometrijom.
Ostvariti radnu spremnost alatnog stroja i tokarenjem proizvesti ekscentrične
izratke,

- tokariti vanjske i unutarnje navoje s raznim profilima, jednovojne
i viševojne,

- sastaviti, unijeti, tokariti, promijeniti i optimirati programe na
brojčano upravljanim tokarilicama,

- obraditi izradak na glodalici,

- zatezati, podesiti i obraditi neravnomjerno oblikovane izratke u planskim
pločama.

Sadržaji iz teorijskog dijela ispita utvrđuju se iz područja stručnog
računa, tehnologije zanimanja i tehnoloških vježbi.

Ispitna pitanja iz područja stručnog računa mogu biti:

- izračunavanje brzine rezanja (određivanje gospodarske brzine rezanja),

- proračunavanje snage stroja, stupanj iskoristivosti,

- proračun glavnog strojnog vremena i ukupnog vremena izradbe.

Ispitna pitanja iz tehnologije zanimanja mogu biti:

- svojstva metala i mehanička svojstva, obradivost rezanjem, magnetska
i toplinska svojstva,

- karakteristike standarda materijala, tablične vrijednosti svojstava
metala i tablice profila,

- radni postupci (pregled strojnih postupaka obrade, tehničko-mjerenje
i ispitivanje).

Ispitna pitanja iz područja tehnoloških vježbi mogu biti:

- izbor propisane radne i tehnološke dokumentacije."

S objavom ovog dijela Programa prestaje važiti Stručno-teorijski i praktični
dio programa (naukovanje) za zanimanje tokar, u dijelu VI. Pomoćnički ispit,
objavljen u "Narodnim novinama" br. 86/96.

Klasa: 311-01/98-01/733
Urbroj: 526-01-98-17
Zagreb, 10. studenoga 1998.

Ministar
**mr. Nenad Porges,** v. r.

Izmjene i dopune, NN 153/1998-1886
## Izmjene i dopune Stručno-teorijskog i praktičnog dijela programa (naukovanje) za zanimanje tesar

### NN 153/1998 (26.11.1998.), Izmjene i dopune Stručno-teorijskog i praktičnog dijela programa (naukovanje) za zanimanje tesar

# MINISTARSTVO GOSPODARSTVA

Na temelju članka 39. stavka 3. Zakona o obrtu ("Narodne novine", br.
77/93, 90/96), ministar gospodarstva, uz prethodno pribavljeno mišljenje
Hrvatske obrtničke komore i uz suglasnost ministra prosvjete i športa donosi

## **IZMJENE I DOPUNE**

**STRUČNO-TEORIJSKOG I PRAKTIČNOG DIJELA PROGRAMA (NAUKOVANJE)
ZA ZANIMANJE TESAR**

U službenom listu Republike Hrvatske "Narodne novine", br. 86 od 14.
listopada 1996. godine, na stranici:

3710 pod rednim brojem 11. Izradba i podupiranje oplate za vertikalne,
horizontalne i kose armirano betonske konstruktivne elemente, u koloni
4 u 3 polugodištu treba pisati oznaku (+),

3715 tekst: "II. godina naukovanja" mijenja se i glasi "II. i III. godina
naukovanja",

3719 tekst: "I. godina naukovanja" mijenja se i glasi "I., II. i III.
godina naukovanja",

3721 tekst: "I. godina naukovanja" mijenja se i glasi "I., II. i III.
godina naukovanja".

Klasa: 311-01/98-01/733
Urbroj: 526-01-98-16
Zagreb, 10. studenoga 1998.

Ministar
**mr. Nenad Porges,** v. r.

Izmjene i dopune, NN 153/1998-1887
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Bugarske - regije Sofia, Vratza, S

### NN 154/1998 (30.11.1998.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Bugarske - regije Sofia, Vratza, S

# **MINISTARSTVO POLJOPRIVREDE I ŠUMARSTVA**

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ BUGARSKE - REGIJE SOFIA, VRATZA, SHUMEN, MONTANA, JAMBOL, BOURGAS I VARNA**

I.

Radi sprečavanja unošenja u Republiku Hrvatsku zarazne bolesti klasične
svinjske kuge, zabranjuje se uvoz u Republiku Hrvatsku i provoz preko teritorija
Republike Hrvatske domaćih i divljih svinja i proizvoda podrijetlom od
navedenih životinja iz Bugarske - regije Sofia, Vratza, Shumen, Montana,
Jambol, Bourgas i Varna.

Navedena zabrana odnosi se i na pošiljke živih i divljih svinja koje
potječu iz drugih zemalja ako se provoze preko teritorija Bugarske - regije
Sofia, Vratza, Shumen, Montana, Jambol, Bourgas i Varna.

Zabrana iz točke I. stavka I. ove Naredbe ne odnosi se na proizvode
domaćih i divljih svinja namijenjene ljudskoj prehrani koji su prije ili
tijekom proizvodnje podvrgnuti toplinskoj obradi s postizanjem temperature
u središtu proizvoda od najmanje 700 C ili su podvrgnuti toplinskoj obradi
u hermetički zatvorenoj ambalaži sa Fo vrijednosti 3 i više.

II.

Danom stupanja na snagu ove Naredbe prestaje važiti Naredba o zabrani
uvoza u Republiku Hrvatsku i provoza preko teritorija Republike Hrvatske
domaćih i divljih svinja i proizvoda podrijetlom od navedenih životinja
iz Bugarske - regije Sofia, Vratza, Shumen, Montana, Jambol i Bourgas ("Narodne
novine" br. 87/98).

III.

Sva izdana rješenja o veterinarsko-sanitarnim uvjetima za uvoz i provoz
pošiljki iz točke I. ove Naredbe stavljaju se van snage.

IV.

Ova Naredba stupa na snagu danom donošenja.

Klasa: 322-01/98-01/83
Urbroj: 525-01-98-1/DL
Zagreb, 20. studenoga 1998.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 154/1998-1888
## Naredba o prestanku važenja Naredbe o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Moldav

### NN 154/1998 (30.11.1998.), Naredba o prestanku važenja Naredbe o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Moldav

# MINISTARSTVO POLJOPRIVREDE I ŠUMARSTVA

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O PRESTANKU VAŽENJA NAREDBE O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ MOLDAVIJE - REGIJA ORGEYEV**

I.

Danom stupanja na snagu ove Naredbe, prestaje važiti Naredba o zabrani
uvoza u Republiku Hrvatsku i provoza preko teritorija Republike Hrvatske
domaćih i divljih svinja i proizvoda podrijetlom od navedenih životinja
iz Moldavije - regija Orgeyev ("Narodne novine" br. 148/98).

II.

Ova naredba stupa na snagu 23. studenoga 1998. godine.

Klasa: 322-01/98-01/86
Urbroj: 525-01-98-1/DL
Zagreb, 23. studenoga 1998.

Ministar
poljoprivrede i šumarstva
**mr. Zlatko Dominiković,** v

Naredba, NN 154/1998-1889
## Rješenje o odbijanju zahtjeva za odobrenje prospekta o izdavanju dionica privatnim izdanjem dioničkom društvu ADRIA osiguranje d.d. Pula

### NN 154/1998 (30.11.1998.), Rješenje o odbijanju zahtjeva za odobrenje prospekta o izdavanju dionica privatnim izdanjem dioničkom društvu ADRIA osiguranje d.d. Pula

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. točke 2. i članka 19. stavka
2. Zakona o izdavanju i prometu vrijednosnim papirima ("Narodne novine",
broj 107/95.), Komisija za vrijednosne papire Republike Hrvatske (u daljnjem
tekstu: Komisija), temeljem zahtjeva dioničkog društva ADRIA osiguranje
d.d. Pula, Mletačka 12, za odobrenje prospekta o izdavanju treće emisije
dionica privatnim izdanjem, na sjednici održanoj dne 17. studenoga 1998.
godine donijela je sljedeće

## **RJEŠENJE**

### **O ODBIJANJU ZAHTJEVA ZA ODOBRENJE PROSPEKTA O IZDAVANJU DIONICA PRIVATNIM IZDANJEM**

1. Dioničkom društvu ADRIA osiguranje d.d. Pula, Mletačka 12, odbija
se zahtjev za odobrenje prospekta o izdavanju treće emisije dionica privatnim
izdanjem, ukupne vrijednosti 22.000.000,00 kuna, nominalne vrijednosti
400,00 kuna po dionici.

2. Ovo rješenje objavit će se u "Narodnim novinama".

Klasa: UP/I-450-08/98-01/105
Urbroj: 567-01/97-6
Zagreb, 17. studenoga 1998.

Predsjednik Komisije
**Ivica Smiljan,** v. r.

Rješenje, NN 154/1998-1891
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Gordanu Nagliću iz Zagreba

### NN 154/1998 (30.11.1998.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Gordanu Nagliću iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona) i odredbama članka 14. Pravilnika o uvjetima
i postupku izdavanja dozvola društvu za poslovanje vrijednosnim papirima
i ovlaštenom posredniku za obavljanje poslova trgovine vrijednosnim papirima
("Narodne novine" 56/97, dalje: Pravilnik), Komisija za vrijednosne papire
Republike Hrvatske (dalje: Komisija), temeljem zahtjeva Gordana Naglića
iz Zagreba, Breza 2, JMBG: 0401965330059, podnesenog dana 25. rujna 1998.
godine, za produljenje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj dana 17. studenoga
1998. godine, donijela je sljedeće

## **RJEŠENJE**

1. Gordanu Nagliću iz Zagreba, Breza 2, JMBG: 0401965330059, produljuje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola se produljuje na rok od 1 godine, do zaključno 17. studenoga
1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 33 (tridesettri), s danom upisa
17. studenoga 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/95
Urbroj: 567-03/98-2
Zagreb, 17. studenoga 1998.

Predsjednik Komisije
**Ivica Smiljan,** v. r.

Rješenje, NN 154/1998-1892
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Rolandu Zagorcu iz Buševca

### NN 154/1998 (30.11.1998.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Rolandu Zagorcu iz Buševca

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona) i odredbama članka 14. Pravilnika o uvjetima
i postupku izdavanja dozvola društvu za poslovanje vrijednosnim papirima
i ovlaštenom posredniku za obavljanje poslova trgovine vrijednosnim papirima
("Narodne novine" 56/97, dalje: Pravilnik), Komisija za vrijednosne papire
Republike Hrvatske (dalje: Komisija), temeljem zahtjeva Rolanda Zagorca
iz Buševca, Rožinec 8, JMBG: 2809957334009, podnesenog dana 25. rujna 1998.
godine, za produljenje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj dana 17. studenoga
1998. godine, donijela je sljedeće

## **RJEŠENJE**

1. Rolandu Zagorcu iz Buševca, Rožinec 8, JMBG: 2809957334009, produljuje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola se produljuje na rok od 1 godine, do zaključno 17. studenoga
1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 39 (tridesetdevet), s danom upisa
17. studenoga 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/94
Urbroj: 567-03/98-2
Zagreb, 17. studenoga 1998.

Predsjednik Komisije
**Ivica Smiljan,** v. r.

Rješenje, NN 154/1998-1893
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Biserki Šoštarić iz Zagreba

### NN 154/1998 (30.11.1998.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Biserki Šoštarić iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona) i odredbama članka 14. Pravilnika o uvjetima
i postupku izdavanja dozvola društvu za poslovanje vrijednosnim papirima
i ovlaštenom posredniku za obavljanje poslova trgovine vrijednosnim papirima
("Narodne novine" 56/97, dalje: Pravilnik), Komisija za vrijednosne papire
Republike Hrvatske (dalje: Komisija), temeljem zahtjeva Biserke Šoštarić
iz Zagreba, Poljana V. Njegovana 2, JMBG: 0405962335004, podnesenog dana
3. studenoga 1998. godine, za produljenje dozvole za obavljanje poslova
ovlaštenog posrednika pri trgovini vrijednosnim papirima, na sjednici održanoj
dana 17. studenoga 1998. godine, donijela je sljedeće

## **RJEŠENJE**

1. Biserki Šoštarić iz Zagreba, Poljana V. Njegovana 2, JMBG: 0405962335004,
produljuje se dozvola za obavljanje poslova ovlaštenog posrednika pri trgovini
vrijednosnim papirima.

2. Dozvola se produljuje na rok od 1 godine, do zaključno 17. studenoga
1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 32 (tridesetdva), s danom upisa
17. studenoga 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/118
Urbroj: 567-03/98-2
Zagreb, 17. studenoga 1998.

Predsjednik Komisije
**Ivica Smiljan,** v. r.

Rješenje, NN 154/1998-1894
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Ratku Zadravcu iz Zagreba

### NN 154/1998 (30.11.1998.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Ratku Zadravcu iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona) i odredbama članka 14. Pravilnika o uvjetima
i postupku izdavanja dozvola društvu za poslovanje vrijednosnim papirima
i ovlaštenom posredniku za obavljanje poslova trgovine vrijednosnim papirima
("Narodne novine" 56/97, dalje: Pravilnik), Komisija za vrijednosne papire
Republike Hrvatske (dalje: Komisija), temeljem zahtjeva Ratka Zadravca
iz Zagreba, Kraljevec 15, JMBG: 0402968330048, podnesenog dana 15. listopada
1998. godine, za produljenje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj dana 17. studenoga
1998. godine, donijela je sljedeće

## **RJEŠENJE**

1. Ratku Zadravcu iz Zagreba, Kraljevec 15, JMBG: 0402968330048, produljuje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola se produljuje na rok od 1 godine, do zaključno 17. studenoga
1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 37 (tridesetsedam), s danom upisa
17. studenoga 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/113
Urbroj: 567-03/98-2
Zagreb, 17. studenoga 1998.

Predsjednik Komisije
**Ivica Smiljan,** v. r.

Rješenje, NN 154/1998-1895
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Emanuelu Vlačiću iz Pule

### NN 154/1998 (30.11.1998.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Emanuelu Vlačiću iz Pule

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona) i odredbama članka 14. Pravilnika o uvjetima
i postupku izdavanja dozvola društvu za poslovanje vrijednosnim papirima
i ovlaštenom posredniku za obavljanje poslova trgovine vrijednosnim papirima
("Narodne novine" 56/97, dalje: Pravilnik), Komisija za vrijednosne papire
Republike Hrvatske (dalje: Komisija), temeljem zahtjeva Emanuela Vlačića
iz Pule, Rovinjska 9, JMBG: 1411971363014, podnesenog dana 6. studenoga
1998. godine, za produljenje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj dana 17. studenoga
1998. godine, donijela je sljedeće

## **RJEŠENJE**

1. Emanuelu Vlačiću iz Pule, Rovinjska 9, JMBG: 1411971363014, produljuje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola se produljuje na rok od 1 godine, do zaključno 17. studenoga
1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 34 (tridesetčetiri), s danom upisa
17. studenoga 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/119
Urbroj: 567-03/98-2
Zagreb, 17. studenoga 1998.

Predsjednik Komisije
**Ivica Smiljan,** v. r.

Rješenje, NN 154/1998-1896
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Loreti Žmak iz Pule

### NN 154/1998 (30.11.1998.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Loreti Žmak iz Pule

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona) i odredbama članka 14. Pravilnika o uvjetima
i postupku izdavanja dozvola društvu za poslovanje vrijednosnim papirima
i ovlaštenom posredniku za obavljanje poslova trgovine vrijednosnim papirima
("Narodne novine" 56/97, dalje: Pravilnik), Komisija za vrijednosne papire
Republike Hrvatske (dalje: Komisija), temeljem zahtjeva Lorete Žmak iz
Pule, Krležina 35, JMBG: 1303970368007, podnesenog dana 6. studenoga 1998.
godine, za produljenje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj dana 17. studenoga
1998. godine, donijela je sljedeće

## **RJEŠENJE**

1. Loreti Žmak iz Pule, Krležina 35, JMBG: 1303970368007, produljuje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola se produljuje na rok od 1 godine, do zaključno 17. studenoga
1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 35 (tridesetpet), s danom upisa
17. studenoga 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/120
Urbroj: 567-03/98-2
Zagreb, 17. studenoga 1998.

Predsjednik Komisije
**Ivica Smiljan,** v. r.

Rješenje, NN 154/1998-1897
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Zoranu Iliću iz Zagreba

### NN 154/1998 (30.11.1998.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Zoranu Iliću iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Zorana Ilića iz Zagreba,
Kombolova 9, JMBG: 2411969330064, podnesenog dana 30. listopada 1998. godine,
za izdavanje dozvole za obavljanje poslova ovlaštenog posrednika pri trgovini
vrijednosnim papirima, na sjednici održanoj dana 17. studenoga 1998. godine,
donijela je sljedeće

## **RJEŠENJE**

1. Zoranu Iliću iz Zagreba, Kombolova 9, JMBG: 2311969330064, izdaje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola vrijedi od dana izdavanja, a izdaje se na rok od 1 godine,
do zaključno 17. studenoga 1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 80 (osamdeset), s danom upisa
17. studenoga 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/117
Urbroj: 567-03/98-2
Zagreb, 17. studenoga 1998.

Predsjednik Komisije
**Ivica Smiljan,** v. r.

Rješenje, NN 154/1998-1898
## Rješenje o odobrenju izmjene zajedničkog prospekta i pojedinačnih statuta za tri (3) otvorena investicijska fonda

### NN 154/1998 (30.11.1998.), Rješenje o odobrenju izmjene zajedničkog prospekta i pojedinačnih statuta za tri (3) otvorena investicijska fonda

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske sukladno odredbama
članka 2., 3., 4., 27., 28., 29., 30., 31., 32., 33., 34. i 35. Zakona
o investicijskim fondovima ("Narodne novine", br. 107/95) i odredbi članka
12. stavak 1. točka 2. Zakona o izdavanju i prometu vrijednosnim papirima
("Narodne novine" br. 107/95.), rješavajući o zahtjevu FONDINVEST društvo
za upravljanje investicijskim fondovima d.o.o. Zagreb, Miramarska 40/V,
za odobrenje izmjene prospekta i statuta za tri otvorena investicijska
fonda GalileiFond, OrbisFond i VictoriaFond, donosi

## **RJEŠENJE**

### **O ODOBRENJU IZMJENE ZAJEDNIČKOG PROSPEKTA I POJEDINAČNIH STATUTA ZA TRI (3) OTVORENA INVESTICIJSKA FONDA**

1. Odobrava se društvu za upravljanje investicijskim fondovima Fondinvest
d.o.o. izmjena zajedničkog prospekta i pojedinačnog statuta za tri (3)
otvorena investicijska fonda: GalileiFond, OrbisFond i VictoriaFond, Zagreb,
Miramarska 40/V, na temelju predočenih izmijenjenih statuta i zajedničkog
prospekta fondova.

2. Odobrava se izmjena zajedničkog prospekta za sva tri (3) otvorena
investicijska fonda: GalileiFond, OrbisFond i VictoriaFond, na način da
se članak 7. zajedničkog prospekta briše u cijelosti. Odobrava se izmjena
pojedinačnih statuta za sva tri (3) otvorena investicijska fonda: GalileiFond,
OrbisFond i VictoriaFond, na način da se članak 16. stavak 2. pojedinačnih
statuta briše u cijelosti. Sve ostale odredbe zajedničkog prospekta i pojedinačnih
statuta ostaju neizmijenjene.

3. Odobrava se društvu za upravljanje investicijskim fondovima Fondinvest
d.o.o. da rok od 3 mjeseca za prikupljanje novčanih sredstava u ukupnom
iznosu od najmanje 1.000.000,00 kn, a u smislu članka 36. stavak 4. počne
teći od dana objave izmjena zajedničkog prospekta i pojedinačnih statuta
za tri (3) otvorena investicijska fonda: GalileiFond, OrbisFond i VictoriaFond.

4. FONDINVEST društvo za upravljanje investicijskim fondovima d.o.o.
Zagreb, Miramarska 40/V, kao upravljač tri (3) otvorena investicijska fonda
GalileiFond, OrbisFond i VictoriaFond, ima obvezu objaviti izmjenu statuta
i zajedničkog prospekta fondova u roku od sedam dana od dana donošenja
ovog rješenja u "Narodnim novinama" i jednim dnevnim novinama.

5. Ovo rješenje objavljuje se u "Narodnim novinama".

Klasa: 450-08/98-01/343
Urbroj: 567-02/98-3
Zagreb, 18. studenoga 1998.

Predsjednik Komisije
**Ivica Smiljan,** v. r.

Rješenje, NN 154/1998-1899
## Objava o upisu u Upisnik proizvođača poljoprivrednog sjemena, presadnica i micelija jestivih i ljekovitih gljiva

### NN 154/1998 (30.11.1998.), Objava o upisu u Upisnik proizvođača poljoprivrednog sjemena, presadnica i micelija jestivih i ljekovitih gljiva

# **MINISTARSTVO POLJOPRIVREDE I ŠUMARSTVA**

## **OBJAVA**

### **O UPISU U UPISNIK PROIZVOĐAČA POLJOPRIVREDNOG SJEMENA, PRESADNICA I MICELIJA JESTIVIH I LJEKOVITIH GLJIVA**

Ministarstvo poljoprivrede i šumarstva, temeljem točke 1. članka 5.
Zakona o sjemenu, sadnom materijalu i priznavanju sorti poljoprivrednog
bilja ("Narodne novine", br. 131/97.) i Pravilnika o registrima ("Narodne
novine", br. 19/89.) točka 1. članak 7., objavljuje da se u Upisnik prozivođača
sjemena upisuju:

1. "Istrasjeme" Export-Import Pula, društvo za uvoz i izvoz, proizvodnju,
doradu i promet sjemena, ukrasnog i sadnog bilja, voća i povrća d.d. Pula
(rješenje-UP/I-320-11/94-01/112 ur.broj: 525-02-94-2 od 24. 10. 97.) briše
se iz Upisnika proizvođača poljoprivrednog sjemena, a

u upisnik se upisuje pravni sljedbenik: "ISTRASJEME" Export-Import d.d.
Pula, Medulinska 50.

2. "MOSLAVKA" Kutina d.d., Kutina, Augusta Šenoe 2.

3. VJEKOSLAV GAMBIROŽA, Zadar, Put Biloga 15.

4. PAŠKO MIOČIĆ, Zadar, Don Bože Milanovića 12.

5. JOSIP MIČIĆ, Zadar, Svetog Nikole Tavelića bb.

6. MIRANDA ROGIĆ, Zadar, Briševo bb.

7. NIKOLA-LOVRE BUKVIĆ, Dračevac N. 23241 ZP Poličnik, Zadar.

8. ZORAN (ŠIME) ZDUNIĆ, Šetalište Kolovare 50, Zadar.

9. "RIMAR" d.o.o. za biljnu proizvodnju i promet, Vukovar, Olajnica
14.

10. "ANABBELA" d.o.o. Beli Manastir, I. L. Ribara 52a.

11. ELVIS JURLINA, Biševo b.b., Zadar.

12. MARIJA KUŠLJIĆ, R. F. Mihanović 11, Zadar.

13. MILENKO MARINKOVIĆ, Poljica 23235, Vrsi.

14. SLAVKO PREDOVAN, Prilaz Fabijanića 30, Zadar.

15. RWA RAIFFEISEN AGRO d.o.o., Ivana Šibla 9, Zagreb.

Klasa: 320-11/98-1/42
Urbroj: 525-02-98-2
Zagreb, 23. studenoga 1998.

Ministar
**mr. Zlatko Dominiković,** v. r.

Ostalo, NN 154/1998-1900
## Objava o upisu u Upisnik dorađivača poljoprivrednog sjemena

### NN 154/1998 (30.11.1998.), Objava o upisu u Upisnik dorađivača poljoprivrednog sjemena

# MINISTARSTVO POLJOPRIVREDE I ŠUMARSTVA

## **OBJAVA**

### **O UPISU U UPISNIK DORAĐIVAČA POLJOPRIVREDNOG SJEMENA**

Ministarstvo poljoprivrede i šumarstva, temeljem točke 2. članka 5.
Zakona o sjemenu, sadnom materijalu i priznavanju sorti poljoprivrednog
bilja ("Narodne novine", br. 131/97.) i Pravilnika o registrima ("Narodne
novine", br. 19/89.) točka 3. članak 9., objavljuje se, da se u Upisnik
dorađivača sjemena upisuju:

1. Briše se iz Upisnika dorađivača poljoprivrednog sjemena "Istrasjeme"
Export-Import Pula, društvo za uvoz i izvoz, proizvodnju, doradu i promet
sjemena, ukrasnog i sadnog bilja, voća i povrća d.d. Pula;

a upisuje se u Upisnik dorađivača: "Istrasjeme" Export-Import d.d. Pula,
Medulinska 50.

2. "AGRO BAZA". d.o.o., Trg mladosti 14, Zaprešić.

3. Briše se iz Upisnika dorađivača poljoprivrednog sjemena: "ORANICA"
sjemensko poduzeće sa p.o. Osijek,

a upisuje se u Upisnik dorađivača: IPK "ORANICA" društvo s ograničenom
odgovornošću za sjemenarstvo Osijek.

4. Mr. ANTUN GRUDIĆ, Livadska 5, Pitomača.

Klasa: 320-11/98-1/43
Urbroj: 525-02-98-2
Zagreb, 23. studenoga 1998.

Ministar
**mr. Zlatko Dominiković,** v. r.

Ostalo, NN 154/1998-1901
## Objava upisa u Upisnik pravnih osoba ovlaštenih za stručni nadzor nad proizvodnjom poljoprivrednog sjemena

### NN 154/1998 (30.11.1998.), Objava upisa u Upisnik pravnih osoba ovlaštenih za stručni nadzor nad proizvodnjom poljoprivrednog sjemena

# MINISTARSTVO POLJOPRIVREDE I ŠUMARSTVA

## **OBJAVA**

### **UPISA U UPISNIK PRAVNIH OSOBA OVLAŠTENIH ZA STRUČNI NADZOR NAD PROIZVODNJOM POLJOPRIVREDNOG SJEMENA**

Ministarstvo poljoprivrede i šumarstva, temeljem točke 2. članka 8.
Pravilnika o registrima i o načinu i postupku utvrđivanja uvjeta za upis
u registre i popise u proizvodnji i doradi poljoprivrednog sjemena i u
proizvodnji poljoprivrednog sadnog materijala ("Narodne novine", br. 19/89.)
objavljuje da se u Upisnik pravnih osoba ovlaštenih za stručni nadzor nad
proizvodnjom poljoprivrednog sjemena upisuje:

1. "RIMAR" d.o.o za biljnu proizvodnju i promet, Vukovar, Olajnica 14.

Klasa: 320-11/98-1/44
Urbroj: 525-02-98-2
Zagreb, 23. studenoga 1998.

Ministar
**mr. Zlatko Dominiković,** v. r.

Ostalo, NN 154/1998-1902
## Objava o upisu u Upisnik laboratorija za kontrolu kakvoće poljoprivrednog sjemena

### NN 154/1998 (30.11.1998.), Objava o upisu u Upisnik laboratorija za kontrolu kakvoće poljoprivrednog sjemena

# MINISTARSTVO POLJOPRIVREDE I ŠUMARSTVA

## **OBJAVA**

Ministarstvo poljoprivrede i šumarstva, temeljem točke 9. članka 5.
Zakona o sjemenu, sadnom materijalu i priznavanju sorti poljoprivrednog
bilja ("Narodne novine", br. 131/97.) upisuje u Upisnik laboratorija za
kontrolu kakvoće poljoprivrednog sjemena i Pravilnika o registrima i o
načinu i postupku utvrđivanja uvjeta za upis u Upisnike i popise u proizvodnji
i doradi poljoprivrednog sjemena i proizvodnji poljoprivrednog sadnog materijala
točka 4. članak 10. Pravilnika ("Narodne novine", br. 19/89.) upisuje se:

1. "BELJE" d.d. Darda MPI sjemenarstvo Darda.

Klasa: 320-11/98-1/45
Urbroj: 525-02-98-2
Zagreb, 23. studenoga 1998.

Ministar
**mr. Zlatko Dominiković,** v. r.

Ostalo, NN 154/1998-1903
## Odluka o odlikovanju Njegove Ekselencije Constantinosa Stephanopoulosa, predsjednika Helenske Republike Veleredom kralja Tomislava s lentom i Velikom Danicom

### NN 155/1998 (3.12.1998.), Odluka o odlikovanju Njegove Ekselencije Constantinosa Stephanopoulosa, predsjednika Helenske Republike Veleredom kralja Tomislava s lentom i Velikom Danicom

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

*kojom se odlikuje*

za izniman doprinos promicanju prijateljskih odnosa i razvitku
uzajamne suradnje između Republike Hrvatske i Helenske Republike

*Njegova Ekselencija*

***Constantinos Stephanopoulos***

*Predsjednik Helenske Republike*

### **VELEREDOM KRALJA TOMISLAVA S LENTOM I VELIKOM DANICOM**

Broj: 01-051-98-1-1/1
Zagreb, 16. studenoga 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 155/1998-1904
## Odluka o odlikovanju broj 01-051-98-2-3/1 od 18. studenoga 1998.

### NN 155/1998 (3.12.1998.), Odluka o odlikovanju broj 01-051-98-2-3/1 od 18. studenoga 1998.

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

*kojom se*

***u prigodi državnog posjeta Helenskoj Republici***

*odlikuju*

za doprinos promicanju prijateljskih odnosa i razvitku uzajamne
suradnje između Republike Hrvatske i Helenske Republike

### **VELEREDOM KRALJICE JELENE S LENTOM I DANICOM**

1. ***Constantinos Simitis,*** predsjednik Vlade Helenske Republike

2. ***Apostolos Kaklamanis,*** predsjednik Parlamenta Helenske
Republike

### **REDOM KNEZA TRPIMIRA S OGRLICOM I DANICOM**

1.***Emmanuel Ghikas,*** glavni tajnik Ureda predsjednika Helenske
Republike

2.***Theodoros Pangalos,*** ministar vanjskih poslova Helenske
Republike

3.***Stavros Soumakis,*** ministar pomorstva Helenske Republike

4.***Anastasios Mantellis,*** ministar prometa i veza Helenske
Republike

### **REDOM KNEZA BRANIMIRA S OGRLICOM**

1.***Alexandros Baltas,*** tajnik Ministarstva gospodarstva
Helenske Republike

2.***Pavlos Apostolidis,*** veleposlanik, tajnik Ministarstva
vanjskih poslova Helenske Republike

3.***Michael Campanis,*** veleposlanik, ravnatelj Protokola

4.***Ioannis Corantis,*** veleposlanik, ravnatelj Uprave za
Jugoistočnu Europu u Ministarstvu vanjskih poslova

5.***George Kaklikis,*** ravnatelj diplomatskog kabineta Predsjednika
Helenske Republike

### **REDOM HRVATSKOG TROLISTA**

1.***Theodoros Sotiropoulos,*** ravnatelj diplomatskog kabineta
predsjednika Vlade Helenske Republike

2.***Vassilis Papaioannou,*** ravnatelj diplomatskog kabineta
ministra vanjskih poslova

3.***Dimitrios Papanagiotou,*** ravnatelj u Odjelu za informiranje
Predsjednika Helenske Republike

4.***Antonios Pavlidis,*** ravnatelj službe sigurnosti Predsjednika
Helenske Republike

### **REDOM HRVATSKOG PLETERA**

1.***Christodoulos Lazaris,*** savjetnik u Upravi za Jugoistočnu
Europu Ministarstva vanjskih poslova

2.***Loukas Tsokos,*** ataše, Protokol Helenske Republike

3.***Maria-Helen Andriotou,*** načelnica Odjela za službene
ceremonije i prijeme

4.***Alexandra Nastou,*** načelnica Odjela za odlikovanja

5.***Mania Kostopoulou,*** ravnateljica Ureda za odnose s javnošću
predsjednika Vlade Helenske Republike

6.***Niki Athanasiadou,*** Ured za odnose s javnošću Predsjednika
Helenske Republike

7.***Stefanos Metaxopoulos,*** načelnik u Odjelu za posjete

8.***Anastassios Gavalias,*** načelnik u Odjelu za posjete

9.***Eleni Grivas,*** tajnica ravnatelja Protokola

Broj: 01-051-98-2-3/1
Zagreb, 18. studenoga 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 155/1998-1905
## Odluka o izmjeni i dopuni Odluke o osnivanju Lučke uprave Split

### NN 155/1998 (3.12.1998.), Odluka o izmjeni i dopuni Odluke o osnivanju Lučke uprave Split

# **VLADA REPUBLIKE HRVATSKE**

Na temelju članka 31. stavka 1. i 2., a u svezi sa člankom 8. stavkom
4. Zakona o morskim lukama ("Narodne novine", broj 108/95), Vlada Republike
Hrvatske je na sjednici održanoj 26. studenoga 1998. godine donijela

## **ODLUKU**

### **O IZMJENI I DOPUNI ODLUKE O OSNIVANJU LUČKE UPRAVE SPLIT**

I.

U Odluci o osnivanju Lučke uprave Split ("Narodne novine", broj 45/97)
u točki IV. iza riječi: "Sidrište ispred K. Kambelovca 43°32'62''N
16°23'28''E"
dodaje se tekst koji glasi:

"- Bazen D - Resnik

Kopneni dio:

Kopneni dio obuhvaća č. zem. 1212/2 i dio 1691 i to ide od morske obale
na granici katastarskih općina Kaštel Štafilić i Trogir i nastavlja ogradom
kompleksa "Divulje" na sjever 20 m do južne granice puta. Južnom stranom
puta na sjeveroistok oko
220 m do zapadne granice čest. zem. 1213/1 i 1645 pa do mora. Odatle morskom
obalom na jugozapad do granice katastarske općine Kaštel Štafilić tj. do
početne točke opisa.

Naprijed navedeni opisni dio obuhvaća k. čest. br. 1205 i dio 1212/2
i dio 1691 k.o. Kaštel Štafilić.

Morski dio.

Morski dio omeđen je završetkom žičane ograde koja seže do mora na ušću
potoka (točka A) i odatle ide morskim putem do 30 m od kopna - rta TARAŠĆE
(točka B), pa morem do točke C na poziciji j
= 43°31'35'', l =
16°18'44'' i dalje morskim dijelom do točke
D na poziciji j = 43°31'45'',
l = 16°18'52"
i natrag do točke E na kopnu - najkrajnija točka jugoistočne čest. zem.
1212 i zapadne granice čest. zem. 1645."

II.

Ova Odluka stupa na snagu osmog dana od dana objave u "Narodnim novinama".

Klasa: 342-21/97-01/05
Urbroj: 5030116-98-2
Zagreb, 26. studenoga 1998.

Predsjednik **mr. Zlatko Mateša,** v. r.

Odluka, NN 155/1998-1906
## Odluka o izmjeni Odluke o imenovanju nacionalnog povjerenika Republike Hrvatske i članova Hrvatskog nacionalnog odbora Svjetske izložbe EXPO 2000 u Hannoveru

### NN 155/1998 (3.12.1998.), Odluka o izmjeni Odluke o imenovanju nacionalnog povjerenika Republike Hrvatske i članova Hrvatskog nacionalnog odbora Svjetske izložbe EXPO 2000 u Hannoveru

# VLADA REPUBLIKE HRVATSKE

Na temelju članka 23. stavka 1. Zakona o Vladi Republike Hrvatske ("Narodne
novine", broj 101/98), Vlada Republike Hrvatske je na sjednici održanoj
26. studenoga 1998. godine donijela

## **ODLUKU**

### **O IZMJENI ODLUKE O IMENOVANJU NACIONALNOG POVJERENIKA REPUBLIKE HRVATSKE I ČLANOVA HRVATSKOG NACIONALNOG ODBORA SVJETSKE IZLOŽBE EXPO 2000 U HANNOVERU**

I.

U Odluci o imenovanju nacionalnog povjerenika Republike Hrvatske i članova
Hrvatskog nacionalnog odbora Svjetske izložbe EXPO 2000 u Hannoveru ("Narodne
novine", br. 69/97, 87/98 i 122/98), točka II. alineja 6. mijenja se i
glasi: "- Robert Pende, predstavnik Ministarstva turizma, Luka Znaor, zamjenik".

II.

Ova Odluka stupa na snagu danom donošenja, a objavit će se u "Narodnim
novinama".

Klasa: 612-05/96-01/05
Urbroj: 5030114-98-5
Zagreb, 26. studenoga 1998.

Predsjednik **mr. Zlatko Mateša,** v. r.

Odluka, NN 155/1998-1907
## Pravilnik o dopuni Pravilnika o porezu na dohodak

### NN 155/1998 (3.12.1998.), Pravilnik o dopuni Pravilnika o porezu na dohodak

# **MINISTARSTVO FINANCIJA**

Na temelju članka 113. stavka 2. Zakona o porezu na dohodak ("Narodne
novine", br. 25/95. - pročišćeni tekst, 52/95. i 106/96.), ministar financija
donosi

## **PRAVILNIK**

### **O DOPUNI PRAVILNIKA O POREZU NA DOHODAK**

Članak 1.

U Pravilniku o porezu na dohodak ("Narodne novine", br. 104/95., 109/96.
i 67/98.), u članku 23. stavku 2. iza točke 10. dodaje se nova točka 11.,
koja glasi:

"11. prigodne nagrade do 1.000,00 kuna godišnje (božićnica, naknade
za godišnji odmor i sl.)."

Točke 11., 12., 13., 14., 15., 16., 17., 18. i 19. postaju točkama 12.,
13., 14., 15., 16., 17., 18., 19. i 20.

Članak 2.

Ovaj Pravilnik stupa na snagu danom objave u "Narodnim novinama".

Klasa: 410-01/98-01/474
Urbroj: 513-07/98-1
Zagreb, 1. prosinca 1998.

Ministar financija
**mr. Borislav Škegro,** v. r.

Pravilnik, NN 155/1998-1908
## Ispravak Priopćenja Ustavnog suda Republike Hrvatske broj U-VII-833/1998

### NN 155/1998 (3.12.1998.), Ispravak Priopćenja Ustavnog suda Republike Hrvatske broj U-VII-833/1998

U "Narodnim novinama", broj 133/1998. objavljeno je Priopćenje Ustavnog
suda Republike Hrvatske broj U-VII-833/1998. u kojem je ustanovljena pogreška
pa se daje

## **ISPRAVAK**

### **PRIOPĆENJA USTAVNOG SUDA REPUBLIKE HRVATSKE BROJ U-VII-833/1998.**

U preambuli u 5. retku umjesto riječi "rada" treba stajati riječ "izbora";
u 9. stavku 3. retku umjesto "1998" treba stajati "1997".

**NAPOMENA:** Izvršena je ispravka na web stranici u broju 133 iz
1998.g.

Broj: Su-15/1998-119
Zagreb, 24. studenoga 1998.

Glavni tajnik **Josip Bedrač,** v. r.

Ostalo, NN 155/1998-1912
## Rješenje o razrješenju članova Upravnog odbora Republičkog fonda mirovinskog i invalidskog osiguranja radnika Hrvatske, Republičkog fonda mirovinskog i invalidskog osiguranja samostalnih privrednika Hrvatske i Republičkog fonda mirovinskog i invalidskog osiguranja individualnih poljoprivrednika Hrvatske

### NN 156/1998 (7.12.1998.), Rješenje o razrješenju članova Upravnog odbora Republičkog fonda mirovinskog i invalidskog osiguranja radnika Hrvatske, Republičkog fonda mirovinskog i invalidskog osiguranja samostalnih privrednika Hrvatske i Republičkog fonda mirovinskog i invalidskog osiguranja individualnih poljoprivrednika Hrvatske

# **VLADA REPUBLIKE HRVATSKE**

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 187. Zakona o mirovinskom osiguranju ("Narodne
novine", broj 102/98), Vlada Republike Hrvatske je na sjednici održanoj
26. studenoga 1998. godine donijela

## **RJEŠENJE**

### **O RAZRJEŠENJU ČLANOVA UPRAVNOG ODBORA REPUBLIČKOG FONDA MIROVINSKOG I INVALIDSKOG OSIGURANJA RADNIKA HRVATSKE, REPUBLIČKOG FONDA MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE I REPUBLIČKOG FONDA MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE**

Razrješuju se dužnosti članovi Upravnog odbora Republičkog fonda mirovinskog
i invalidskog osiguranja radnika Hrvatske, Republičkog fonda mirovinskog
i invalidskog osiguranja samostalnih privrednika Hrvatske i Republičkog
fonda mirovinskog i invalidskog osiguranja individualnih poljoprivrednika
Hrvatske:

- DRAGO KRPINA

- MARIJAN RAMUŠĆAK

- JOSIP ŠAJNOVIĆ

- VERA STANIĆ

- dr. ĐURO NJAVRO

- dr. BORIS KANDARE

- IVAN ŠKARIĆ

- VALENT PUŽEVSKI

- IVAN KOLAK

- ALOJZ MALOGORSKI

- JURAJ IVANKOVIĆ.

Klasa: 080-02/98-02/86
Urbroj: 50304/2-98-1
Zagreb, 26. studenoga 1998.

Predsjednik
**mr. Zlatko Mateša,** v. r.

Rješenje, NN 156/1998-1913